arnastofnun/IGC-2024 huggingface dataset:
S-437/2007

Mál þetta, sem dómtekið var hinn 31. janúar, er höfðað með ákæru lögreglustjórans á Akureyri útgefinni 17. desember 2007, á hendur X,

„fyrir þjófnað, með því að hafa föstudaginn 23. nóvember 2007, stolið 11 flöskum af kardimommudropum og einu 100 ml glasi af Burberry Touch rakspíra, samtals að verðmæti kr. 5.416,- úr versluninni Hagkaupum, Furuvöllum 17 á Akureyri.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Við þingfestingu málsins hinn 31. janúar játaði ákærði skýlaust þá háttsemi sem honum er gefin að sök í ákæru og var farið með málið eftir ákvæðum 125. gr. laga nr. 19/1991 um meðferð opinberra mála. Með játningu ákærða, sem samræmist gögnum málsins, er ákærði sannur að þeirri háttsemi sem honum er gefin að sök í ákæru og er háttsemi hans þar rétt færð til refsiákvæðis.

Ákærði hefur unnið sér til refsingar.

Þau atriði í sakaferli ákærða sem hafa áhrif á refsiákvörðun hans nú, eru annars vegar lögreglustjórasátt sem ákærði gekkst undir í febrúar 2007 fyrir smávægilegan þjófnað og hins vegar dómur í marz sama árs, þar sem ákærði var dæmdur í eins mánaðar fangelsi, skilorðsbundið í tvö ár, fyrir samskonar brot. Verður sá dómur nú tekinn upp samkvæmt 60. gr. almennra hegningarlaga og ákærða dæmd refsing í einu lagi.

Brot ákærða nú er fremur smávægilegt og ekki verður annað ráðið af gögnum málsins en þýfið hafi komizt óskemmt til skila.

Refsing ákærða nú þykir hæfilega ákveðin fangelsi í 45 daga og þykir rétt að binda hana almennu skilorði eins og nánar greinir í dómsorði.

Þ-kk-nf D-kk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 45 daga. Fullnustu refsingarinnar skal fresta og niður skal hún falla að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.
S-77/2007

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 23. mars 2007 með ákæru á hendur X;

„fyrir líkamsmeiðingar af gáleysi og umferðarlagabrot, með því að hafa fimmtudaginn 12. október 2006, ekið bifreiðinni MG-047, án ökuréttar frá Draupnisgötu [...] á Akureyri og að Tryggvabraut [...], þar sem hann hugðist stöðva bifreiðina á bifreiðastæði, en gerði það svo óvarlega að hann steig á bensíngjöf bifreiðarinnar í stað bremsunnar, með þeim afleiðingum að hann ók á starfsmann bílaleigunnar, [A], og klemmdi hann upp við húsið, þannig að hann fótbrotnaði, það er hlaut þverbrot í tibia proximalt í beininu, einnig í proximal hluta fibula, fibulahausinn var brotinn af.

Telst þetta varða við 219, gr. almennra hegningarlaga nr. 19, 1940 og 1. mgr. 4. gr. og 1, mgr, 48. gr., 1. mgr. 100. gr. umferðarlaga nr. 50, 1987.

Þess er krafist að ákærði verði dæmdur til refsingar og til sviptingar ökuréttar samkvæmt 101. gr. nefndra umferðarlaga sbr. lög nr. 44,1993.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Ákærði sætti með dómi upp kveðnum 10. febrúar 2005 fangelsi í 45 daga, skilorðsbundið í tvö ár fyrir brot gegn 1. mgr. 218. gr. almennra hegningarlaga. Með því broti sem hann er nú sakfelldur fyrir rauf hann skilorð þess dóms. Ber að taka hann upp og dæma ákærða refsingu í einu lagi, sbr. 60. gr. almennra hegningarlaga. Refsing ákærða ákveðst fangelsi í þrjá mánuði, en rétt þykir að skilorðsbinda hana eins og greinir í dómsorði.

Með vísan til tilvitnaðra ákvæða umferðarlaga í ákæru er rétt að svipta ákærða ökurétti í fjóra mánuði frá birtingu þessa dóms að telja.

Dæma ber ákærða til að greiða allan kostnað sakarinnar, sem samkvæmt yfirliti nemur 15.000 krónum.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í þrjá mánuði, en fresta skal fullnustu refsingar hans og hún falla niður að liðnum tveimur árum frá uppsögu þessa dóms að telja, haldi hann hið almenna skilorð 57. gr. almennra hegningarlaga nr. 19/1940, sbr. 4. gr. laga nr. 22/1955, að gerast ekki sekur um nýtt brot á skilorðstímanum.

Ákærði er sviptur ökurétti í fjóra mánuði frá birtingu dómsins að telja.

Ákærði greiði 15.000 krónur í sakarkostnað.
S-85/2008

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 17. desember sl. með ákæru á hendur X

Málið fékk upphaflega nr. S-431/2007 í málaskrá, var sameinað máli nr. S-430/2007, en í dag var þáttur ákærða klofinn frá því og verður dæmdur sér í lagi í þessu máli.

Ákærða er gefið að sök að hafa, þriðjudaginn 14. ágúst 2007, saman með A og B, haft í vörslum sínum að Stallatúni ... á Akureyri 0,09 grömm af amfetamíni sem lögreglan fann við leit í húsinu.

Þetta er talið varða við 2. gr., sbr. 5. gr. og 6. gr. laga um ávana- og fíkniefni, nr. 65,1974, sbr. lög nr. 60,1980, sbr. lög nr. 13,1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta í sameiningu með A og B upptöku á 0,09 grömmum af amfetamíni skráðu í efnaskrá lögreglu nr. 12262, 1 stk. topp útbúnum til hassreykinga, 1 upprúlluðum 1.000 króna seðli með efnisleifum auk bréfs og plasts með efnisleifum skv. 6. og 7. mgr. 5. gr. laga nr. 65,1974 og 2. mgr. 14. gr. reglugerðar nr. 233, 2001.

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a. lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Sakaferill ákærða hefur ekki áhrif á refsingu hans fyrir framangreint brot. Ákveðst hún 37.500 krónur í sekt til ríkissjóðs. Skal sektin greiðast innan fjögurra vikna frá birtingu þessa dóms að telja, en ákærði sæta fangelsi í fjóra daga ella.

Gera ber efni og muni upptæk eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 37.500 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í fjóra daga.

Gerð eru upptæk 0,09 grömm af amfetamíni skráð í efnaskrá lögreglu nr. 12262, 1 stk. toppur útbúinn til hassreykinga, 1 upprúllaður 1.000 króna seðill með efnisleifum og bréf og plast með efnisleifum.
E-1015/2008

Mál þetta var þingfest 16. apríl 2008 og tekið til úrskurðar um frávísunarkröfu stefndu 10. október sl.

Dómkröfur stefnanda eru þær að stefndu verði dæmdir in solidum til að greiða stefnanda 5.313.043 krónur ásamt dráttarvöxtum samkvæmt III. kafla vaxtalaga nr. 38/2001 af 4.704.877 krónum frá 3. maí 2005 og af 5.313.043 krónum frá 11. maí 2005 til greiðsludags og til greiðslu málskostnaðar.

Stefndu krefjast þess aðallega að málinu verði vísað frá dómi, til vara að þeir verði sýknaðir af öllum kröfum stefnanda en til þrautavara að stefnukrafa verði stórlega lækkuð. Þeir krefjast málskostnaðar.

I.

Málavextir eru í stuttu máli þeir að stefnandi, sem áður hét Hafsókn ehf., keypti með kaupsamningi 25. febrúar 2002 alla hluti stefndu í einkahlutafélaginu Skálavík ehf. Eftir kaupin voru opinber gjöld Skálavíkur ehf. endurákvörðuð af hálfu skattyfirvalda fyrir tímabilið janúar og febrúar 2002. Stefnandi kveðst af þessum sökum hafa orðið fyrir tjóni þar sem samningsaðilar kaupsamnings hafi ekki gert ráð fyrir slíkum viðbótarkostnaði þegar kaupverð hafi verið ákveðið. Stefnandi byggir kröfu sína á almennu skaðabótareglunni þar sem forsendur fyrir kaupverði hafi reynst rangar vegna atvika sem séu á ábyrgð stefndu.

Í framlögðum kaupsamningi segir í 2. mgr. 5. kafla. ,,Réttarfar: Héraðsdómur Reykjavíkur. “

Frávísunarkrafa stefndu er m.a. reist á þeim grunni að málið sé höfðað á röngu varnarþingi vegna þessa ákvæðis í kaupsamningi.

Að mati dómsins þykir bera að fallast á með stefndu að túlka beri ofangreint ákvæði þannig að samið hafi verið um að skylt sé að reka málið fyrir Héraðsdómi Reykjavíkur. Þar sem stefndu hafa uppi frávísunarkröfu á þessum grunni ber þegar af þessari ástæðu að vísa málinu frá dómi.

Eftir þessari niðurstöðu verður stefnandi úrskurðaður til að greiða stefndu 70..000 krónur í málskostnað til hvors.

G-kk-nf A-kk-nf héraðsdómari kveður upp úrskurð þennan.

Úrskurðarorð

Máli þessu er vísað frá dómi.

Stefnandi, Kjarnafiskur ehf., greiði stefnda, R-kk-þgf B. J-kk-þgf 70.000 krónur í málskostnað og stefnda, V-kk-þgf S-kk-þgf, 70.000 krónur í málskostnað.

G-kk-nf A-kk-nf
S-1008/2007

Þetta mál, sem var dómtekið 18. febrúar sl., er höfðað með ákæru lögreglustjórans á höfuðborgarsvæðinu, útgefinni 20. nóvember sl., á hendur R-kvk-þgf I-kvk-þgf, kt. (...), Austurbrún 6, Reykjavík, „fyrir þjófnað, með því að hafa laugardaginn 20. október 2007, í versluninni Hagkaup, Smáralind, Kópavogi, stolið ilmvatni að verðmæti kr. 6.969.

Telst þetta varða við 244. gr. almennra hegningarlaga nr. 19, 1940.“

Í ákæru er þess krafist að ákærða verði dæmd til refsingar.

Ákærða hefur fyrir dómi skýlaust viðurkennt að hafa gerst sek um þá háttsemi sem henni er gefin að sök í ákæru. Telst sannað með þeirri játningu og framkomnum sakargögnum að ákærða hafi framið það þjófnaðarbrot sem nánar er lýst í ákæru og er brot hennar þar réttilega heimfært til refsiákvæðis.

Ákærða er fædd árið 1959. Á árunum 2000 og 2001 gerðist hún tvisvar sinnum brotleg við umferðarlög og hafa þau brot ekki áhrif á ákvörðun refsingar fyrir það brot sem hún er nú sakfelld fyrir. Í desember 2003 var ákærða sakfelld fyrir gripdeild. Fyrningartími þess brots var ekki liðinn þegar það brot var framið sem ákærða er nú sakfelld fyrir. Samkvæmt 256 gr. almennra hegningarlaga er einungis unnt að dæma sektarrefsingu fyrir fyrsta auðgunarbrot. Fyrir annað brot framið innan fyrningartíma verður því að dæma fangelsisrefsingu. Samkvæmt fyrirmælum 34. gr. almennra hegningarlaga er ekki unnt að dæma skemmri fangelsisrefsingu en 30 daga. Þykir refsing ákærðu því hæfilega ákveðin 30 daga fangelsi. Þar sem ákærða hefur ekki áður verið dæmd til fangelsisrefsingar þykir rétt að fresta fullnustu refsingarinnar og skal hún falla niður að liðnum tveimur árum, talið frá uppkvaðningu þessa dóms, haldi ákærða almennt skilorð 57. gr. almennra hegningarlaga, sbr. lög 22/1955.

Engan sakarkostnað hefur leitt af meðferð málsins.

I-kvk-nf L-kvk-nf, settur héraðsdómari, dæmir þetta mál.

D ó m s o r ð :

Ákærða, R-kvk-nf I-kvk-nf, sæti fangelsi í 30 daga. Fresta skal fullnustu refsingarinnar og skal hún falla niður að liðnum tveimur árum frá uppkvaðningu þessa dóms haldi ákærða almennt skilorð 57. gr. almennra hegningarlaga.

I-kvk-nf L-kvk-nf

Rétt endurrit staðfestir

Héraðsdómi Reykjaness 28. febrúar 2008.
S-1008/2008

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 1. október 2008 á hendur T-x-x G-x-x, fd. 14. ágúst 1976, pakistanskur ríkisborgari, fyrir skjalafals, með því að hafa hinn 11. september 2008 framvísað gagnvart landamæralögreglu á Keflavíkurflugvelli í blekkingarskyni fölsuðu bresku vegabréfi nr. 303528592 á nafni K-x-x A-x-x, fd. 6. ágúst 1976.

Þetta er talið varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í 1 mánuð. Með vísan til eðlis brotsins og hliðsjón af almennum varnaðaráhrifum refsinga eru ekki efni til að skilorðsbinda refsinguna. Til frádráttar fullnustu refsingarinnar komi gæsluvarðhald sem ákærði sætti frá 17. til 26. september 2008, sbr. 76. gr. almennra hegningarlaga nr. 19/1940.

Samkvæmt 1. mgr. 165. gr. laga nr. 19/1991 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 125.000 krónur, að meðtöldum virðisaukaskatti. Við ákvörðun þóknunar hefur verið tekið tillit til vinnu á rannsóknarstigi.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, T-x-x G-x-x, sæti fangelsi í 1 mánuð, en til frádráttar komi gæsluvarðhald sem hann sætti frá 17. september til 26. september 2008.

Ákærði greiði 125.000 krónur sem er þóknun verjanda hans, Á-kk-ef J-kk-ef héraðsdómslögmanns.

S-kvk-nf B-kvk-nf
S-1090/2008

Mál þetta, sem dómtekið var í dag, er höfðað með ákæru lögreglustjórans á Suðurnesjum 22. október 2008 gegn R-x-x C-x-x, fæddum 20. apríl 1980, albönskum ríkisborgara, ,,fyrir misnotkun skjala með því að hafa þann 11. október 2008 við vegabréfaeftirlit á Keflavíkurflugvelli framvísað gagnvart landamæralögreglu á Keflavíkurflugvelli í blekkingarskyni nafnskírteini útgefnu af Sameinuðu þjóðunum, á nafni S-x-x Q-x-x, fæðingardagur 16.07.1978.

Telst þessi háttsemi varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar.”

Af hálfu ákærða er krafist vægustu refsingar og málsvarnarlauna.

Með skýlausri játningu ákærða sem er í samræmi við önnur gögn málsins telst sök hans sönnuð. Brot hans er rétt fært til refsiákvæða í ákæru. Ákærði hefur ekki sætt refsingu áður svo vitað sé. Refsing hans þykir hæfilega ákveðin fangelsi í 30 daga en frá refsingu dregst gæsluvarðhald hans frá 15. október 2008 til 22. október 2008. Ákærði greiði allan kostnað sakarinnar sem eru málsvarnarlaun skipaðs verjanda síns, Á-kk-ef J-kk-ef hdl., 65.000 krónur og ennfremur málsvarnarlaun U-kk-ef S-kk-ef B-kk-ef hdl., 65.000 krónur, en hann aðstoðaði ákærða á rannsóknarstigi.

G-kk-nf A-kk-nf héraðsdómari kveður upp dóm þennan.

Dómsorð

Ákærði, R-x-x C-x-x, sæti fangelsi í 30 daga. Frá refsingu hans dregst gæsluvarðhald frá 15. október 2008 til 22. október 2008.

Ákærði greiði málsvarnarlaun skipaðs verjanda síns, Á-kk-ef J-kk-ef hdl., 65.000 krónur og málsvarnarlaun U-kk-ef S-kk-ef B-kk-ef hdl., 65.000 krónur.

G-kk-nf A-kk-nf
S-1091/2008

Mál þetta, sem dómtekið var í dag, er höfðað með ákæru lögreglustjórans á Suðurnesjum 22. október 2008 gegn S-x-x A-x-x, fæddum 29. janúar 1986, ríkisborgara Sri Lanka, ,, fyrir skjalafals með því að hafa þann 19. október 2008 við vegabréfaeftirlit á Keflavíkurflugvelli framvísað gagnvart landamæralögreglu á Keflavíkurflugvelli í blekkingarskyni grunnfölsuðu grísku vegabréfi nr. O102407 á nafni N-x-x I-x-x, fd. 21.06. 1980.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar.”

Af hálfu ákærða er krafist vægustu refsingar og málsvarnarlauna.

Með skýlausri játningu ákærða sem samrýmist gögnum málsins telst sök hans sönnuð. Brot ákærða er rétt fært til refsiákvæðis í ákæru. Ákærði hefur ekki áður sætt refsingu svo vitað sé. Refsing hans þykir hæfilega ákveðin fangelsi í 30 daga. Ákærði greiði kostnað sakarinnar sem er málsvarnarlaun skipaðs verjanda hans, B-kk-ef J-kk-ef hrl., 100.000 krónur.

G-kk-nf A-kk-nf héraðsdómari kveður upp dóm þennan.

Dómsorð

Ákærði, S-x-x A-x-x, sæti fangelsi í 30 daga.

Ákærði greiði málsvarnarlaun til skipaðs verjanda síns, B-kk-ef J-kk-ef hrl., 100.000 krónur.

G-kk-nf A-kk-nf
S-1160/2007

Mál þetta, sem dómtekið var 29. f.m., er höfðað með ákæru lögreglustjórans á höfuðborgarsvæðinu, útgefinni 18. desember 2007, á hendur B-kk-þgf F-kk-þgf L-kk-þgf, kt. 000000-0000, Aragerði 20 í Vogum.

Ákærða er gefin að sök líkamsárás „með því að hafa aðfaranótt laugardagsins 11. ágúst 2007, að Garðvegi 12, Hafnarfirði, veist að H-kk-þgf T-kk-þgf S-kk-þgf, kt. 040790-2179, og slegið hann hnefahöggum í höfuð og sparkað í fætur hans, með þeim afleiðingum að hann tvíbrotnaði í andliti, á augntóft og vanga- og kinnkjálkabeinum og fékk glóðarauga á bæði augu.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.“

Í ákærunni er þess krafist að ákærði verði dæmdur til refsingar.

I.

Ákærði hefur skýlaust játað að hafa gerst sekur um þá háttsemi sem honum er gefin að sök í málinu samkvæmt framansögðu. Hefur ákærði þannig gengist við því að hafa veist að H-kk-þgf T-kk-þgf S-kk-þgf með þeim hætti sem í ákæru greinir og með þeim afleiðingum sem þar er lýst. Er þetta brot ákærða sannað með játningu hans, sem fær nægilega samrýmist framlögðum sakargögnum. Gerðist ákærði með þessari háttsemi sinni sekur um líkamsárás, sem varðar við 1. mgr. 218. gr. almennra hegningarlaga nr. 19/1940 með áorðnum breytingum.

II.

Ákærði, sem var 17 ára þá er atvik málsins gerðust, hefur ekki áður sætt refsingu. Þá er fram komið að ákærði hefur greitt H-kk-þgf T-kk-þgf S-kk-þgf bætur í samræmi við samkomulag þeirra þar að lútandi. Horfa þessi atriði til refsilækkunar, sbr. 4., 5. og 8. töluliður 1. mgr. 70. gr. almennra hegningarlaga nr. 19/1940. Á móti kemur að árás ákærða var tilefnislaus með öllu. Að þessu og atvikum málsins að öðru leyti virtum þykir refsing ákærða hæfilega ákveðin fangelsi í 60 daga. Er fullnustu refsingarinnar frestað og fellur hún niður að liðnum þremur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Dæma ber ákærða til að greiða þóknun skipaðs verjanda síns, B-kk-ef E-kk-ef héraðsdómslögmanns, sem þykir að teknu tilliti til virðisaukaskatts hæfilega ákveðin 87.150 krónur.

Þ-kk-nf I-kk-nf N-kk-nf héraðsdómari kvað upp dóm þennan.

D ó m s o r ð :

Ákærði, B-kk-nf F-kk-nf L-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum þremur árum frá uppkvaðningu dóms þess að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði þóknun skipaðs verjanda síns, B-kk-ef E-kk-ef héraðsdómslögmanns, 87.150 krónur.

Þ-kk-nf I-kk-nf N-kk-nf
S-1161/2007

Mál þetta, sem dómtekið var 29. f.m., er höfðað með ákæru lögreglustjórans á höfuðborgarsvæðinu, útgefinni 18. desember 2007, á hendur H-kk-þgf R-kk-þgf Þ-kk-þgf, kt. 000000-0000, Ölduslóð 40 í Hafnarfirði.

Ákærða er gefin að sök líkamsárás „með því að hafa aðfaranótt laugardagsins 11. ágúst 2007, að Garðvegi 12, Hafnarfirði, slegið H-kk-þf T-kk-þf S-kk-þf, kt. 000000-0000, einu hnefahöggi í hnakkann, með þeim afleiðingum að hann fékk kúlu á hnakkann.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.“

Í ákærunni er þess krafist að ákærði verði dæmdur til refsingar.

I.

Ákærði hefur skýlaust játað að hafa gerst sekur um þá háttsemi sem honum er gefin að sök í málinu samkvæmt framansögðu. Hefur ákærði þannig gengist við því að hafa slegið H-kk-þf T-kk-þf S-kk-þf hnefahöggi í höfuð með þeim afleiðingum sem í ákæru greinir. Er þetta brot ákærða sannað með játningu hans, sem fær nægilega samrýmist framlögðum sakargögnum. Gerðist ákærði með þessari háttsemi sinni sekur um líkamsárás, sem varðar við 1. mgr. 217. gr. almennra hegningarlaga nr. 19/1940 með áorðnum breytingum.

II.

Ákærði, sem var nýorðinn 18 ára þá er atvik málsins gerðust, hefur ekki áður sætt refsingu. Fram er komið að ákærði hefur greitt H-kk-þgf T-kk-þgf S-kk-þgf bætur í samræmi við samkomulag þeirra þar að lútandi. Að þessu og atvikum málsins virtum þykir mega láta við það sitja að gera ákærða sekt, sem þykir hæfilega ákveðin 50.000 krónur og komi fjögurra daga fangelsi í hennar stað verði hún ekki greidd innan fjögurra vikna frá birtingu dóms þessa að telja.

Engan sakarkostnað leiddi af meðferð málsins.

Þ-kk-nf I-kk-nf N-kk-nf héraðsdómari kvað upp dóm þennan.

D ó m s o r ð :

Ákærði, H-kk-nf R-kk-nf Þ-kk-nf, greiði 50.000 krónur í sekt til ríkissjóðs innan fjögurra vikna frá birtingu dóms þessa, en sæti ella fangelsi í 4 daga.

Þ-kk-nf I-kk-nf N-kk-nf
S-1211/2007

Mál þetta, sem var dómtekið 18. þ.m., er höfðað með ákæru lögreglustjórans á höfuðborgarsvæðinu, útgefinni 19. desember 2007, á hendur S-kk-þgf R-kk-þgf, kt. 000000-0000, Fljótaseli 20 í Reykjavík.

Ákærða er nú samkvæmt ákæru gefið að sök brot gegn 1. mgr. 48. gr. umferðarlaga nr. 50/1987 með því að hafa ekið bifreiðinni TG-219 föstudaginn 14. ágúst 2007 sviptur ökurétti norður Dalveg að bifreiðastæði við verslunina 10-11 við Dalveg 20 í Kópavogi, þar sem lögregla stöðvaði aksturinn.

Þess er krafist að ákærði verði dæmdur til refsingar.

I.

Í ákæru hefur orðið sú misritun að meint brot ákærða er þar sagt hafa átt sér stað föstudaginn 14. ágúst 2007, en ekki föstudaginn 14. september 2007 svo sem skýrlega kemur fram í gögnum málsins.

Ákærði hefur fyrir dómi skýlaust gengist við því að hafa gerst sekur um þá háttsemi sem honum er gefin að sök í ákæru. Telst sannað að ákærði hafi föstudaginn 14. september 2007 ekið bifreiðinni TG-219 sviptur ökurétti þá leið sem í ákæru greinir og stendur framangreind misritun því ekki í vegi að sakaráfall verði dæmt. Er brot ákærða réttilega heimfært til refsiákvæða í ákæru.

II.

Ákærði hefur unnið sér til refsingar samkvæmt 1. mgr. 100. gr. umferðarlaga nr. 50/1987.

Ákærði var 4. nóvember 2005 dæmdur í þriggja mánaða fangelsi óskilorðsbundið og til að sæta sviptingu ökuréttar ævilangt fyrir ölvunarakstur og akstur sviptur ökurétti, en 11. maí sama ár var honum gerð sektarrefsing fyrir samskonar brot. Þá var honum 26. janúar 2006 gerð tveggja mánaða fangelsisrefsing fyrir að aka bifreið sviptur ökurétti. Loks var ákærði 25. apríl 2007 dæmdur til að sæta fangelsi í fimm mánuði fyrir að aka bifreið undir áhrifum áfengis og sviptur ökurétti. Að þessum sakaferli ákærða virtum, sbr. 5. töluliður 1. mgr. 70. gr. almennra hegningarlaga nr. 19/1940, þykir refsing hans hæfilega ákveðin fangelsi í þrjá mánuði.

Engan sakarkostnað leiddi af meðferð málsins.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð :

Ákærði, S-kk-nf R-kk-nf, sæti fangelsi í þrjá mánuði.

Þ-kk-nf I-kk-nf N-kk-nf

Rétt endurrit staðfestir.

Héraðsdómur Reykjaness 21.01.2008.